Rikunarita-ORG/Wikinium huggingface dataset:
# Maharashtra

|  |
| --- |
| **Maharashtraमहाराष्ट्र** |
| —  **state**  — |
|
Lokasi Maharashtra |
| **Koordinat** |  |
| **Negara** |  India |
| **Daerah** | 35 |
| **Tarikh ditubuhkan** | 1 Mei 1960 |
| **Ibu negeri** | Mumbai |
| **Bandar terbesar** | Mumbai |
| **Gabenor** | SM Krishna |
| **Ketua Menteri** | Vilasrao Deshmukh |
| **Perundangan** (kerusi) | Dwidewan (289 + 78) |
| **Penduduk**
• Kepadatan | 96,752,247 (2)
• 314.42/km2 (814/sq mi) |
| Bahasa rasmi | Marathi |
| **Zon masa** | IST (UTC+5:30) |
| **Keluasan** | 307713 km2 (118809 sq mi) |
| **ISO 3166-2** | IN-MH |
| **Laman web** | maharashtra.gov.in |
| Fail:Maharashtraseal.png

Mohor Maharashtra |

**Maharashtra** (bahasa Marathi: महाराष्ट्र *mahārāṣṭra*, IPA: [məharaːʂʈrə], terjemahan: *Negara Besar*) ialah negeri ketiga besar di India dari segi keluasan dan kedua teramai bilangan penduduknya selepas Uttar Pradesh. Maharashtra bersempadan dengan negeri-negeri Gujarat, Madhya Pradesh, Chhattisgarh, Andhra Pradesh, Karnataka, Goa dan wilayah Kesatuan Dadra dan Nagar Haveli. Laut Arab merupakan pantai barat negeri ini. Mumbai, bandaraya yang paling ramai penduduk di India, ialah ibu negeri Maharashtra. Mumbai ialah sebuah bandaraya kosmopolitan, dan berperanan sebagai pusat kewangan dan hiburan negara.

Nama Maharashtra pertama kali muncul dalam sebuah catatan abad ke-7 oleh sebuah pengembara China, Hiuen-Tsang.

Pada tahun 90 M, Vedishri, anakanda kepada raja Satavahana, Satakarni, "Raja Dakshinapatha, pemilik cakera Kedaulatan yang tidak berhenti", menjadikan Junnar, 30 batu di utara Pune, sebagai ibu negara baginda. pada awal abad ke-14 the orang Yadav Devgiri digulingkan oleh kuasa Muslim dari utara. Sejak itu, rantau ini ditadbir oleh beberapa kerajaan yang bergelar Kesultanan Deccan.

Pada abad ke-17, orang Maratha di bawah pimpinan Shivaji Raje Bhosale bangkit menentang penceroboh Mughal. Setelah perjuangan sepanjang hayat menentang Mughal dan kuasa-kuasa Islam yang lain beliau menubuhkan sebuah negeri merdeka dengan pentadbiran yang cekap dan bala tentera yang gagah. Pada tahun 1680, sewaktu kematian Shivaji, hampir seluruh wilayah Deccan tertakluk dalam kerajaan beliau. Maka itu, beliau dianggap sebagai bapa negeri Maratha.

Setelah India mencapai kemerdekaan, pada tahun 1960 sebuah negeri Maharashtra yang berasingan dibentuk daripada presidensi Bombay dan wilayah-wilayah Tengah. Bahasa utama negeri ini ialah bahasa Marathi.

## Rujukan

## Pautan luar

* Laman web rasmi Kerajaan Maharashtra
*

Wikikembara memiliki panduan pelancongan bagi Maharashtra.
# Gonggong

Pandangan apertural gonggong ratu dewasa, *Lobatus gigas* dengan kaki, mata dan muncung kelihatan
Cangkang gonggong unam Florida, *Melongena corona* yang sudah mati dihuni oleh umang-umang
**Gonggong** atau **konc** ialah nama umum beberapa jenis siput berbeza yang berukuran sederhana hingga besar. Cangkang gonggong selalunya mempunyai spira tinggi dan terusan sifon yang ketara.

Gonggong yang terkadang dirujuk sebagai "gonggong sebenar" adalah gastropod laut dalam keluarga Strombidae, khususnya dalam genus *Strombus* dan genus-genus terdekat yang lain. Contohnya, *Lobatus gigas*, iaitu gonggong ratu, adalah gonggong sebenar. Gonggong sebenar dikenal pasti melalui spira yang panjang.

Banyak spesies lain turut dipanggil "gonggong", tetapi langsung tidak berkait rapat dengan keluarga Strombidae, termasuk spesies *Melongena* (keluarga Melongenidae) dan gonggong kuda, *Triplofusus papillosus* (keluarga Fasciolariidae). Spesies yang biasa dirujuk sebagai gonggong juga termasuk cengkerang sangka (*Turbinella pyrum*) dan spesies *Turbinella* lain dalam keluarga Turbinellidae. Siput buri (keluarga Charoniidae) turut dijadikan sebagai tetuang dan dirujuk sebagai gonggong.

## Rujukan

## Pautan luar
# 1973

|  |
| --- |
|   |

*Rencana ini adalah berkenaan dengan tahun 1973. Bagi kegunaan lain, sila lihat 1973 (nombor).*
**1973** merupakan tahun biasa yang bermula pada hari Isnin. Ia berlangsung dari 26 Zulkaedah 1392 hingga 6 Zulhijah 1393.

## Peristiwa

* 6 Oktober : Negara-negara Arab terdiri Mesir dan Syria melancarkan serangan yang mencetuskan Perang Yom Kippur.

### Tarikh tepat tidak pasti

* Komputer Micral (Intel 8008) dari Perancis diperkenalkan tetapi tidak berjaya.
* Istilah mikrokomputer mula digunakan.
* Winchester, unit cakera keras IBM 3340, diperkenalkan oleh IBM.
* Mesin hitung SR-50 diperkenalkan oleh Texas Instrument pada harga AS$75.
* Komputer Scelbi-8H diperkenalkan oleh Syarikat Perundingan Komputer Scelbi pada harga AS$565.
* Sebuah Mahkamah Daerah Amerika Syarikat mentaksahkan paten ENIAC dan menyimpul bahawa Komputer Atanasoff–Berry (ABC) adalah "komputer" yang pertama.
* Sistem pengendailian CP/M dihasilkan oleh Gary Kildall.
* Sistem sambungan Ethernet direka bentuk oleh Bob Metcalfe.
* Spesifikasi untuk COBOL diterbitkan.

## Kelahiran

* 20 Januari - Inka Christie, penyanyi dan pelakon wanita Indonesia
* 23 Jun - Mega Mustika, seorang penyanyi Indonesia
* 10 Julai - Gary Iskak, pelakon lelaki Indonesia

## Kematian

P. Ramlee
* 29 Mei : Teuku Zakaria Teuku Nyak Puteh (P. Ramlee) (lahir 1929)

* 23 Oktober : Tan Sri Zainal Abidin bin Ahmad (Za'ba) (lahir 1895)
# Henrik Pontoppidan

| Henrik Pontoppidan |
| --- |
| Pontoppidan c. 1913 |
| Lahir | (1857-07-24)24 Julai 1857 Fredericia, Denmark |
| Meninggal dunia | 21 Ogos 1943(1943-08-21) (umur 86) Charlottenlund, Denmark |
| Warganegara | Denmark |
| Genre | Penulis realis |
| Anugerah | Hadiah Nobel dalam Kesusasteraan (1917) dikongsi bersama Karl Gjellerup |

**Henrik Pontoppidan** (24 Julai 1857 - 21 Ogos 1943) ialah seorang penulis realis Denmark yang berkongsi Hadiah Nobel dalam Kesusasteraan pada tahun 1917 bersama Karl Gjellerup kerana "uraiannya yang tulen tentang kehidupan masa kini di Denmark." Novel dan cerita pendek Pontoppidan—dimaklumkan dengan keinginan untuk kemajuan sosial tetapi berputus asa, kemudian dalam kehidupannya, kesedarannya - menyajikan gambar yang luar biasa komprehensif negaranya dan zamannya. Sebagai seorang penulis, dia adalah tokoh yang menarik, menjauhkan diri dari persekitaran konservatif di mana ia dibesarkan dan dari rakan seizin sosialisnya. Beliau ialah yang termuda dan dalam banyak cara ialah ahli yang paling asal dan berpengaruh di Break-Through Modern.

## Terjemahan bahasa Inggeris

* *Emanuel, or Children of the Soil*, (Novel), J. M. Dent, London, 1896. from Archive.org
* *Lucky Per*, (Novel), Peter Lang, 2010.
* *The Apothecary's Daughters*, (Novel), The British Library, 2010.

## Rujukan

## Bacaan lanjut

* P. M. Mitchell: *Henrik Pontoppidan*. Boston, 1979.

## Pautan luar

* About Henrik Pontoppidan
# Rimi Sen

| Rimi Sen |
| --- |
| Sen pada 2017 |
| Kelahiran | Subhamitra Sen  (1981-09-21) 21 September 1981 Calcutta, Bengal Barat, India (kini Kolkata) |
| Warganegara | India |
| Pekerjaan | Pelakon |
| Tahun aktif | 2000–16 |
| Terkenal kerana | *Phir Hera Pheri* |

**Rimi Sen** (lahir 21 September 1981) ialah bekas pelakon dan penerbit filem India yang telah muncul dalam filem-filem Bollywood, Telugu dan Bengali. Sen memulakan penampilan sulungnya sebagai pelakon kanak-kanak dalam filem Bengali Damu. Beliau muncul buat pertama kali sebagai pelakon utama dalam filem Telugu *Nee Thodu Kavali*. Pada tahun 2003, beliau berlakon dalam filem Hindi pertamanya dalam komedi *Hungama* yang mana beliau dicalonkan di Anugerah Filmfare untuk Penampilan Sulung Wanita Terbaik. Selepas itu, beliau muncul dalam beberapa filem yang berjaya termasuk *Baghban* (2003), *Dhoom* (2004), *Garam Masala* (2005), *Phir Hera Pheri* (2006) dan *Golmaal: Fun Unlimited* (2006). Beliau turut menyertai rancangan realiti *Bigg Boss* pada tahun 2015.

## Kehidupan awal

Sen dilahirkan sebagai Subhamitra Sen di Calcutta, Bengal Barat. Beliau menamatkan pengajiannya dari Sekolah Menengah Bidya Bharati Girls pada tahun 1998. Beliau menamatkan pengajiannya dalam bidang Perdagangan dari Universiti Calcutta.

## Filemografi

| Tahun | Filem | Peranan | Bahasa | Catatan |
| --- | --- | --- | --- | --- |
| 2000 | *Paromitar Ek Din* | Anak saudara Suami Pertama Paromita | Bengali | Filem Bengali pertama |
| 2001 | *Ide Naa Modati Prema Lekha* | Anjali | Telugu | Filem Telugu pertama |
| 2002 | *Nee Thodu Kavali* | Sindhu |  |
| 2003 | *Hungama* | Anjali | Hindi | Filem Hindi pertama |
| *Baghban* | Payal Malhotra | Hindi |  |
| 2004 | *Sajani* | Priya | Bengali |  |
| *Dhoom* | Sweety Dixit | Hindi |  |
| *Swapner Din* | Ameena | Bengali |  |
| 2005 | *Andarivaadu* | Swetha | Telugu |  |
| *Garam Masala* | Anjali | Hindi |  |
| *Kyon ki* | Maya |  |
| *Deewane Huye Paagal* | Tanya / Natasha Mulchandani |  |
| 2006 | *Phir Hera Pheri* | Anjali |  |
| *Golmaal: Fun Unlimited* | Niraali |  |
| *Dhoom 2* | Sweety Dixit | Penampilan khas |
| 2007 | *Hattrick* | Kashmira |  |
| *Johnny Gaddaar* | Mini |  |
| 2008 | *De Taali* | Kartika / Anjali |  |
| 2009 | *Sankat City* | Mona |  |
| *Horn 'Ok' Pleassss* | Ria / Sia (peranan dwi) |  |
| 2011 | *Thank You* | Shivani |  |
| *Shagird* | Varsha Mathur |  |
| 2016 | *Budhia Singh - Born to Run* | N / A | Sebagai penerbit (dikreditkan sebagai Subhamitra Sen) |

## Rujukan

## Pautan luar

* Rimi Sen di Pangkalan Data Filem Internet (IMDb)
# Gajuwaka

| Gajuwaka
గాజువాక |
| --- |
| bandar dan perbandaran |
| Pemandangan udara daerah Gajuwaka. |
| Bendera |
| Peta India. |
| Country | India |
| Negeri | Andhra Pradesh |
| Daerah | Visakhapatnam |
| bandar dan perbandaran | Gajuwaka |
| Penduduk (2001) |
|  • Jumlah | 258,944 |
|  • Celik huruf | 182,384 (102,951 lelaki 79,433 perempuan) |
|  • Pecahan menurut jantina | 56% lelaki dan 44% perempuan |
| Bahasa |
|  • Rasmi | Telugu |
| Zon waktu | UTC+5:30 (Indian Standard Time - IST) |
|  • Musim panas (WMP) | GMT |
| bawah 6 tahun | 32276  (2001) |

**Gajuwaka** ialah sebuah bandar dan perbandaran dalam daerah Visakhapatnam di negeri Andhra Pradesh, India.

## Demografik 2001

Menurut bancian India pada tahun 2001, Gajuwaka memiliki bilangan penduduk seramai 258,944. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

## Pendidikan 2011

Menurut bancian India pada tahun 2001 Gajuwaka memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)

## Rujukan

## Pautan luar

* National Portal of India
# Latur

| Latur
लातूर(ಲಟ್ಟಲೂರು), لاتور |
| --- |
| bandar perbandaran ("kerajaan tempatan") |
| Peta India. |
| Bendera |
| Country | India |
| Negeri | Maharashtra |
| Daerah | Latur |
| bandar perbandaran ("kerajaan tempatan") | Latur |
| Penduduk (2001) |
|  • Jumlah | 299,828 |
|  • Celik huruf | 210,289 (120,669 lelaki 89,620 perempuan) |
|  • Pecahan menurut jantina | 57% lelaki dan 43% perempuan |
| Zon waktu | GMT |
|  • Musim panas (WMP) | GMT |
| bawah 6 tahun | 43423  (2001) |

**Latur** ialah sebuah bandar perbandaran ("kerajaan tempatan") dalam daerah Latur di negeri Maharashtra, India.

## Demografik 2001

Menurut bancian India pada tahun 2001, Latur memiliki bilangan penduduk seramai 299,828. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

## Pendidikan 2001

Menurut bancian India pada tahun 2001 Latur memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 57% lelaki dan 43% wanita mampu membaca. 14% dari populasi berusia di bawah 6 tahun. (2001)

## Rujukan

## Pautan luar

* National Portal of India
# Victor Sjöström

| Victor Sjöström |
| --- |
|  |
| Kelahiran | Victor David Sjöström (1879-09-20)20 September 1879 Årjäng, Värmlands län, United Kingdoms of Sweden and Norway |
| Meninggal dunia | 3 Januari 1960(1960-01-03) (umur 80) Stockholm, Stockholms län, Sweden |
| Pasangan | Alexandra Stjagoff (1900–1912) Lili Bech (1914–1916) Edith Erastoff (1922–1945) |
| Ibu bapa | Olof Adolf Sjöström (1841–1896) |
| Anugerah | *NBR Award for Best Actor* 1958 *Wild Strawberries* |

**Victor David Sjöström** (Swedish: [ˈvɪktɔɾ ˈɧœˈstɾœm] ( dengar); atau dikenali juga sebagai **Victor Seastrom** di Amerika Syarikat; 20 September 1879 – 3 Januari 1960) merupakan pengarah filem Sweden terawal yang juga bergelar penulis skrip dan pelakon. Beliau memulakan kerjayanya di Sweden sebelum berhijrah ke Hollywood pada tahun 1924. Beliau banyak menerbitkan filem-filem di era filem senyap termasuklah *Körkarlen* (1921), *He Who Gets Slapped* (1924) dan *The Wind* (1928). Sjöström merupakan pengarah filem senyap yang terkenal di Eropah. Beliau turut pernah memegang watak utama dalam filem arahan Ingmar Bergman, *Wild Strawberries* (1957).

Beliau telah meninggal dunia pada tahun 1960 di usia 80 tahun.

## Rujukan

## Pautan luar

* Victor Sjöström di Pangkalan Data Filem Internet (IMDb)
* Templat:Sfdb name
* Victor Sjöström at Virtual History
* "Victor Sjostrom and Mauritz Stiller" UC Santa Barbara Research Paper (2005) by Maximilian Schmige
# Legenda bandar

**Legenda bandar**, **mitos bandar**, **kisah bandar**, atau **legenda kontemporari** adalah genre cerita rakyat yang terdiri daripada cerita-cerita yang diedarkan sebagai benar, terutamanya kerana telah berlaku kepada rakan atau ahli keluarga, sering dengan unsur-unsur yang menjengkelkan atau lucu. Legenda ini boleh menjadi hiburan, tetapi sering membahayakan, *peril misterius* atau peristiwa yang menyusahkan, seperti kehilangan dan objek aneh. Mereka juga mungkin pengesahan *moralis* tentang prasangka atau cara untuk memahami rasa kecewa masyarakat.

Legenda bandar paling sering diedarkan secara lisan, tetapi boleh disebarkan oleh mana-mana media, termasuk surat khabar, e-mel dan media sosial. Sesetengah legenda bandar telah melalui beberapa tahun dengan hanya perubahan kecil yang sesuai dengan variasi serantau. Legenda terkini cenderung untuk mencerminkan keadaan moden: contohnya, legenda orang biasa yang diserang dan dibius, yang hanya kemudiannya bangun dan menyedari bahawa mereka kini kehilangan buah pinggang yang sepatutnya dibuang untuk pembedahan.

## Rujukan

## Bacaan lanjut

* Enders, Jody (2002). *Death by Drama and Other Medieval Urban Legends*. University of Chicago Press. ISBN 978-0-226-20788-9.  Enders, Jody (2002). *Death by Drama and Other Medieval Urban Legends*. University of Chicago Press. ISBN 978-0-226-20788-9.  Enders, Jody (2002). *Death by Drama and Other Medieval Urban Legends*. University of Chicago Press. ISBN 978-0-226-20788-9.
* *Urban Legends: Koleksi Koleksi Tales dan Teror Antarabangsa*, ed. oleh Gillian Bennett dan Paul Smith (Westport, Connecticut: Greenwood, 2007), ISBN 031333952X
* *An Anthology of Folktales dan Legenda Amerika*, ed. oleh Frank de Caro (London: Routledge, 2015)

## Pautan luar

* Snopes - Urban Legends Reference Pages
* The AFU And Urban Legends Archive
* USC folklore legends archive
* International Society for Contemporary Legend Research
* Urban Legends di Curlie
# CRC Press

CRC Press| Fail:CRC Press.png |
| Syarikat induk | Taylor & Francis |
| Status | Aktif |
| Diasaskan pada | 1973 (sebagai syarikat penerbitan) |
| Negara asal | Amerika Syarikat |
| Lokasi ibu pejabat | Boca Raton, Florida |
| Pengedaran | Seluruh dunia |
| Topik bukan fiksyen | Buku-buku teknikal bukan cereka (kejuruteraan, sains, matematik, perniagaan, teknologi maklumat) |
| Imprin | Chapman & Hall, Productivity Press, Auerbach Publications |
| Laman web rasmi | crcpress.com |

**CRC Press**, LLC merupakan kumpulan penerbitan yang berpengkalan di Amerika Syarikat berkepakaran menerbitkan buku-buku teknikal. Kebanyakan penerbitan mereka berkaitan kejuruteraan, sains dan matematik. Skop mereka termasuklah buku-buku dalam bidang perniagaan, forensik dan teknologi maklumat. CRC Press kini merupakan sebahagian daripada Taylor & Francis, yang merupakan anak syarikat Informa.

## Sejarah

CRC Press telah diasaskan sebagai **Chemical Rubber Company** (CRC) pada 1903 oleh tiga orang adik beradik iaitu Arthur, Leo dan Emanuel Friedman di Cleveland, Ohio, berdasarkan perusahaan yang lebih awal oleh Arthur, yang telah mula menjual apron makmal getah pada tahun 1900. Syarikat itu secara beransur-ansur diperluaskan kepada jualan peralatan makmal untuk ahli kimia. Pada 1913 CRC menawarkan buku panduan ringkas (116 muka surat), *Rubber Handbook* sebagai insentif ke atas setiap pembelian sedozen apron. Semenjak itu, *Rubber Handbook* telah dikembangkan menjadi buku perdana CRC, *CRC Handbook of Chemistry and Physics*.

Pada 1964, Chemical Rubber memutuskan untuk menumpukan perhatian pada perusahaan penerbitan, dan pada 1973, syarikat ini telah menukar nama kepada CRC Press, Inc, dan keluar dari perniagaan pembuatan.

Pada 1986, CRC Press telah dibeli oleh Times Mirror Company. Times Mirror mula memikirkan kemungkinan penjualan CRC Press pada 1996, dan pada bulan Disember 1996, mereka mengumumkan penjualan CRC Press kepada Information Ventures. Pada 2003, CRC menjadi sebahagian daripada Taylor & Francis, yang mana pada 2004 menjadi sebahagian daripada penerbit dari UK Informa.

## Lihat juga

* Chapman & Hall

## Rujukan

## Pautan luar

* CRC Press website
# Bahasa Jongkha

| Jongkha (Dzongkha) |
| --- |
| རྫོང་ཁ་ |
| Kawasan | Bhutan  |
| Penutur bahasa | 130,000  |
| Keluarga bahasa | Sino-Tibet
* Tibeto-Burman
	+ Himalayish
		- Tibeto-Kanauri
			* Tibetic
				+ Tibetan
					- Southern
						* **Jongkha (Dzongkha)**
 |
| Status rasmi |
| Bahasa rasmi di | Bhutan |
| Kod bahasa |
| ISO 639-1 | `dz` |
| ISO 639-2 | `dzo` |
| ISO 639-3 | `dzo` |
|

| Sampel |
| --- |
| **Sampel teks**Logo Wikipedia dalam bahasa Jongkha (Dzongkha) yang berisi transkripsi "Wikipedia" (atas) ke dalam ortografi masing-masing dan slogan "Ensiklopedia Bebas" (bawah) yang diterjemahkan ke dalam bahasa tersebut. |
| Sampel teks lainnya |

 |
|  |

**Jongkha** atau *Dzongkha* (Jong-kă) merupakan bahasa kebangsaan negara Bhutan. Perkataan "Jongkha" atau "dzongkha" bermaksud yang bahasa tersebut (*kha*, *jong*) disebut dengan *dzong* (*jong*), dzong wujud seperti kubu-kubu untuk sami-sami yang ada diseluruh Bhutan diwujudkan oleh Shabdrung Ngawang Namgyel dalam kurun ke-17.

Jongkha menjadi bahasa penghantaran moden untuk orang Tibet seperti mana diantara bahasa Sepanyol dan bahasa Portugis. Di Bhutan, bahasa kudus yang digunakan merujuk kepada Chöke (ཆོས་སྐད་).

Dialek Jongkha merupakan bahasa pertuturan dibeberapa kawasan daerah disebelah barat Bhutan diantaranya ialah (Phodrang, Punakha, Thimphu, Gasa, Paro, Ha, Dhakana, and Chukha). Juga, ia ditutur dikawasan berhampiran bandar orang India iaitu Kalimpong, sebahagian dari Bhutan, dimana sekarang berada di Bengal Barat. Pembelajaran Jongkha merupakan satu kewajiban di semua sekolah yang berada di Bhutan, dan bahasa ini menjadi bahasa antrabangsa didaerah-daerah dari selatan hingga ke timur, walaupun ia bukan bahasa ibunda.

## Pembangunan Kamus

Pada tahun 1986, kamus pertama telah diterbit oleh Jabatan Buku Teks oleh Kementerian Pendidikan Bhutan. Kemudiannya, setelah 7 tahun berlalu, dalam tahun 1993, Kamus Jongkha yang diterbit oleh DCC, merupakan kamus yang terbesar setakat ini, menghimpun sebanyak 7932 jumlah perkataan yang ada.

## Pautan luar

* Jongkha: Bahasa kebangsaan (Inggeris)
# Bendera Pakistan

Nisbah bendera: 2:3
**Bendera Pakistan** direka oleh Ameer-ud-Din Khidwai dan dijadikan rasmi apabila Pakistan merdeka pada 14 Ogos 1947. Bahagian hijau melambangkan rakyat yang beragama Islam dan putih melambangkan kaum minoriti bukan Islam. Bulan sabit melambangkan kemajuan dan bintang melambangkan cahaya dan ilmu.

Gelaran rakyat tempatan untuk bendera ini adalah *subz hilali parcham* (Urdu) untuk "bendera hijau dan bulan sabit".
# Negeri-Negeri Gencatan Senjata

| Negeri-Negeri Gencatan Senjata Pesisir Omanالساحل المُهادن Coastal Trucial States |
| --- |
| 1820–1971 |
|

Bendera Dewan Negeri-Negeri Gencatan Senjata |
|  |
| Status | Keresidenan Teluk Parsi India British (hingga 1947) Protektorat Britania |
| Ibu negara | Sharjah |
| Bahasa umum | Bahasa Arab dan Bahasa Inggeris |
| Pemerintah | Persatuan konfederasi suku |
| Zaman bersejarah | Imperialisme Baru/PD I |
|  |
| • Perjanjian Kelautan Umum  | 8 Januari 1820 |
| • Gencatan Senjata Kelautan Abadi  | 1853 |
| • Dewan Negara-Negara Gencatan Senjata  | 1952 |
| • Akhir protektorat  | 1 Desember 1971 |
| • Uni Emirat Arab  | 2 Disember 1971 |
|  |
| Mata wang | Rupee India sebelum 1959 |
|

|  |  |
| --- | --- |
| **Didahului oleh** | **Diganti oleh** |
|

|  |  |
| --- | --- |
|  | Abu Dhabi |
|  | Ajman |
|  | Dubai |
|  | Ras al-Khaimah |
|  | Sharjah |
|  | Umm al-Qaiwain |
|  | Fujairah |

 |

|  |  |
| --- | --- |
| Emiriah Arab Bersatu |  |

 |

 |
| Kini sebahagian dari |  Emiriah Arab Bersatu |

**Pesisiran Gencatan Senjata** (Arab: الساحل المهادن **As-Sāḥil al-Muhādin** or أو المتصالح **al-Mutaṣāliḥ** atau juga dikenal sebagai **Negeri-Negeri Gencatan Senjata** (bahasa Inggeris: *Trucial States*)adalah gabungan persekutuan sebilangan suku di tenggara Teluk Parsi yang menjadi penandatangan seberapa perjanjian (yang menyebabkan gencatan senjata) dengan Kerajaan United Kingdom. Perjanjian-perjanjian ini mendirikan sebuah kerajaan naungan tidak rasmi oleh United Kingdom serta beberapa masyyakhah atau keamiran; menjadi protektorat Britania sejak 1820 hingga 1 Desember 1971, ketika ketujuh-tujuh masyyakhah ini meraih kemerdekaan masing-nasing. Keenam darinya (Dubai, Abu Dhabi, Sharjah, Ajman, Umm al-Qaiwain, dan Fujairah) membentuk Emiriah Arab Bersatu keesokan harinya; Ras al-Khaimah bergabung dengan persekutuan ini pada 10 Februari 1972.

## Lihat juga

* Emiriah Arab Bersatu